**KOMUNALNO DRUŠTVO VIŠKOVO**

d.o.o. za komunalne djelatnosti

Vozišće 3, HR-51216 Viškovo

**NADZORNI ODBOR**

Na temelju Odluke br. 2-2/19 sa 2. sjednice, Nadzorni odbor Komunalnog društva Viškovo d.o.o. raspisuje

**NATJEČAJ**

**za izbor i imenovanje člana Uprave Komunalnog društva Viškovo d.o.o.**

Za izbor i imenovanje člana Uprave Komunalnog društva Viškovo d.o.o. raspisat će se javni natječaj. Ovom Odlukom utvrđuju se uvjeti koje kandidati za člana Uprave moraju ispunjavati, dokumentacija koju su kandidati dužni priložiti uz prijavu i postupak Natječaja.

Uvjeti natječaja:

* magistar struke ili stručni specijalist / sveučilišni prvostupnik ili stručni prvostupnik
* najmanje pet godina radnog iskustva na rukovodećim poslovima
* poznavanje jednog stranog jezika
* aktivno poznavanje rada na računalu
* vozačka dozvola „B“ kategorije
* da se protiv kandidata ne vodi kazneni postupak

Osim navedenih uvjeta kandidati moraju ispunjavati i uvjet iz čl. 239. st. 2. Zakona o trgovačkim društvima („Narodne novine“ broj 111/93, 34/99, 121/99, 52/00, 118/03, 107/07, 146/08, 137/09, 152/11, 111/12, 68/13, 110/15, 40/19).

Sukladno članku 14. Zakona o akademskim i stručnim nazivima i akademskom stupnju („Narodne novine“ broj 107/07, 118/12) objavljene stručne uvjete ispunjavaju i osobe koje su stekle višu odnosno visoku stručnu spremu na temelju ranijih propisa.

Prednost ostvaruju kandidati koje odlikuje inicijativnost u rješavanju problema i spremnost, preuzimanja odgovornosti, sposobnost brzog učenja, komunikativnost, sklonost suradnji i timskom radu.

Član uprave imenuje se na mandat od četiri godine.

Uz vlastoručno potpisanu prijavu na natječaj kandidati su dužni dostaviti sljedeću obveznu dokumentaciju;

* životopis
* dokaz o državljanstvu (presliku osobne iskaznice, putovnice ili domovnice)
* izvornik ili presliku diplome kojom se potvrđuje ispunjavanje uvjeta stupnja obrazovanja
* podatke o radnom iskustvu: elektronički zapis o podacima evidentiranim u bazi podataka Hrvatskog zavoda za mirovinsko osiguranje
* dokaz o pet godina radnog iskustva na rukovodećim poslovima
* izvornik uvjerenja da se protiv kandidata ne vodi kazneni postupak ne stariji od šest mjeseci
* izjavu kandidata pod kaznenom i materijalnom odgovornošću s ovjerenim potpisom kod javnog bilježnika o nepostojanju okolnosti iz čl. 239. st. 1. i 2. Zakona o trgovačkim društvima, ne stariju od petnaest dana od dana objave natječaja
* program rada i razvoja Komunalnog društva Viškovo d.o.o. za vrijeme od 2020.-2024. godine
* presliku vozačke dozvole
* dokaz o poznavanju rada na računalu (preslike svjedodžbi, potvrda, uvjerenja, preslika svjedodžbe ili indeksa fakulteta iz koje se vidi da je kandidat položio ispit iz informatike ili sl.)
* dokaz o poznavanju jednog stranog jezika (preslike svjedodžbi, potvrda, uvjerenja, preslika svjedodžbe ili indeksa fakulteta iz koje se vidi da je kandidat položio ispit iz jednog stranog jezika ili sl.)

U prijavi na Natječaj navode se i podaci kandidata (ime i prezime, adresa prebivališta te broj telefona i e-mail adresa isključivo za potrebe postupka).

Izabrani kandidat obvezan je na zahtjev poslodavca dostaviti original dokumentaciju ili omogućiti uvid poslodavca u istu.

Na Natječaj se mogu ravnopravno prijaviti osobe oba spola, a izrazi koji se koriste u Natječaju za osobe u muškom rodu uporabljeni su neutralno i odnose se na muške i ženske osobe.

Prijave na Natječaj s obveznom dokumentacijom podnose se Komunalnom društvu Viškovo d.o.o., putem pošte na adresu: Vozišće 3, 51 216 Viškovo, ili osobno u uredovno radno vrijeme društva, na adresu Saršoni 19, 51 216 Viškovo, u roku od 15 dana od dana objave Natječaja pri Hrvatskom zavodu za zapošljavanje, s naznakom **„Natječaj za izbor člana Uprave Komunalnog društva Viškovo d.o.o. - NE OTVARAJ“.**   
  
Nepravodobne, neuredne i prijave koje ne udovoljavaju formalnim uvjetima, neće se razmatrati. Urednom se smatra samo prijava koja sadrži sve podatke i priloge navedene u Natječaju.

Kandidati čije su prijave pravodobne, uredne i koji ispunjavanju formalne uvjete pozvat će se na daljnji selekcijski postupak (ili usmeni razgovor). Za kandidata koji ne pristupi selekcijskom postupku smatrat će se da je odustao od prijave na Natječaj.

Postupke vezane uz Natječaj provest će Nadzorni odbor. Natječaj će se objaviti na službenim internet stranicama Komunalnog društva Viškovo d.o.o., Općine Viškovo i pri Hrvatskom zavodu za zapošljavanje, a u Novom listu objavit će se Obavijest o raspisanom Natječaju.

Predsjednik Nadzornog odbora

Robert Simčić, dipl. oec.